cyanic-selkie/wikianc huggingface dataset:
Հանցանք
Դասակարգում ըստ հասարակական վտանգի բնույթի և աստիճանի
Շատ երկրների քրեական օրենսգրքերի մեծ մասը հասարակական վտանգի բնույթը և աստիճանը որոշվում են կախված կատարած հանցանքի ձևից և պատժամիջոցներով նախատեսված պատժի առավելագույն չափից։ Օրինակ, հոդված 111-1 Ֆրանսիայի քրեական օրենսգիրքը (1992 թվական) բաժանում է բոլոր հանցավոր արարքները հանցագործությունների, զանցանքների և խախտումների, կախված նրանից, թե արարքները կանխամտածված են թե անզգույշ, և ինչը դրանց համար կարող է նշանակվել պատիժ (այսպես, խախտումները դիտավորյալ և անզգույշ արարքներ են, որոնք պատժվում են օրենքով՝ տուգանքով, զրկելով կամ սահմանափակելով իրավունքները, իսկ հանցնանքերը դիտավորյալ արարքներ են, որոնց համար նախատեսվում է պատիժ ԱՄՆ-ի 1948 թվականի դաշնային ՔՕ-ի բոլոր հանցանքները բաժանում է 3 խմբի՝ ֆելոնիին (պատժվում են մահապատժով կամ մեկ տարուց ավելի ժամկետով ազատազրկմամբ), միսդիմինորներ և մանր ոտնձգությունները (petty offence), որոնք պատժվում են ոչ ավելի, քան 6 ամիս ժամկետով ազատազրկմամբ կամ 500 դոլար գումարի չափի տուգանքով։ Իսպանիայում հանցավոր արարքները բաժանվում են հանցանքների և խախտումների, Գերմանիայում՝ հանցանքների և զանցանքների։
Այն երկրներում, որտեղ հանցագործությունների կատեգորիաները բացահայտ չեն թվարկվում քրեական օրենսդրության ընդհանուր հատվածում, հաճախ հանցագործությունների դասակարգումը գտնվում է հատուկ առանձնացված հատվածում, որտեղ առանձին հանցագործություններ նշվում են որպես ծանր կամ թեթև (ՉԺՀ-ի ՔՕ, Շվեդիայի ՔՕ)։
Հանցագործությունների դասակարգումը թույլ է տալիս տարբերակված մոտենալ քրեական պատասխանատվության սահմանմանը. հանցանքների համար կարող է նախատեսվել տարբեր իրավական ռեժիմեր։ Դա կարող է վերաբերել օրինակ անձին քրեական պատասխանատվության ենթարկելու վաղեմության ժամկետներին, պատիժ նշանակելուն, քրեական պատասխանատվությունից ազատելուն և պատժից ազատելուն ։
Դասակարգում ըստ սեռական ոտնձգության օբյեկտի
Հանցանքները կարող են դասակարգվել ըստ այն օբյեկտների, որոնց վրա նրանք ոտնձգություն են կատարում։ Օրինակ՝ սպանություն (կյանք), գողություն (սեփականություն) և ցեղասպանություն (խաղաղություն և մարդկային անվտանգություն)։
Ժամանակակից քրեական օրենսգրքերում հանցանքները, որպես կանոն, խմբավորվում են ըստ վայրերի և տեղանքների։
Թեթև և ծանր հանցանքներ
Հանցանք է հանդիսանում արարքը, որը փաստացի իրենից ներկայացնում է մի քանի տարրական արարքների ամբողջություն, որոնցից յուրաքանչյուրն առանձին-առանձին հանցավոր է ։ Օրինակ, ՌԴ ՔՕ-ում հանցանք է համարվում բռնաբարությունը, որի արդյունքում վարակել է վեներական հիվանդությամբ (ՌԴ ՔՕ 131 հոդվածի 2-րդ մասի «գ» կետ), այն կարող է ներկայացվել որպես վեներական հիվանդության (ՌԴ ՔՕ 121-րդ հոդված) և բռնաբարության հիմնական կազմ (հ.131-րդ հոդվածի 1-ին մաս), որպես բռնաբարության ամբողջություն։
Հանցավոր արարքը կարող է լինել երկու տեսակի շարունակական և երկարատև ։ Շարունակակն արարքը բաղկացած է մի շարք նույնական արարքներից, որոնք ուղղված են ընդհանուր նպատակին հասնելուն։ Օրինակ՝ շարունակելի է բազմահատոր ժողովածուի գրադարանից մեկ առ մեկ կատարվող գողությունը, պահեստամասերից ապրանքի դուրս բերումը՝ դրանցից պատրաստի արտադրանք հավաքելու նպատակով և այլն։ Աշխարհի երկրների մեծ մասի (բացառությամբ, օրինակ Մոնղոլիայի քրեական օրենսգրքի) օրենսդրությունը չի պարունակում շարունակվող հանցագործության օրենսդրական սահմանում, սակայն նույնատիպ կոնստրուկցիաները օգտագործվում են աշխարհի շատ երկրներում ։
Երկարատև հանցագործությունը բաղկացած է հանցավոր անգործության ակտից, որը շարունակվում է անձի վրա դրված պարտականությունների երկարատև չկատարմամբ (օրինակ՝ ալիմենտ վճարելու կամ զինվորական ծառայություն անցնելու դեպքում) ։
Քիչ նշանակություն ունեցող արարք
Իրավակիրառ պրակտիկայում կարող է առաջանալ մի իրավիճակ, երբ կատարված արարքը ֆորմալ տեսանկյունից պարունակում է հանցագործության հատկանիշներ, սակայն ըստ էության, հանրության համար վտանգավոր չէ, չի պատճառել և չի կարողացել վնաս հասցնել քրեական օրենքով պահպանվող հասարակական հարաբերություններին։
Աշխարհի շատ երկրներում նման արարք կատարած անձը ենթակա չէ պատժի, ընդ որում այն երկրներում, որտեղ հանցագործության օրենսդրական սահմանումը ներառում է նյութական հատկանշի (հասարակական վտանգ) համապատասխան նորմերը, որպես կանոն պահվում են հանցանքների մասին հոդվածներում, իսկ այն երկրներում, որտեղ քրեական օրենսդրության մեջ պարունակվում է միայն հակաիրավական ֆորմալ նշան, աննշան արարքների անպատժելիությունը որոշվում է հատուկ քրեաիրավական կամ քրեադատավարական նորմայով ։
Աննշան արարքը կարող է կատարվել միայն դիտավորյալ մեղավորության ձևով։ Եթե անձը մտադիր էր ավելի լուրջ վնաս պատճառել, բայց իրենից անկախ հանգամանքներով շատ ավելի փոքր վնաս պատճառեց, քիչ նշանակություն չունի, փոխարենը կիրառվում են չավարտված հանցավոր գործունեության մասին օրենքի նորմերը ։
Քիչ նշանակություն ունեցող արարքի անառարկելիությունը չի նշանակում դրա իրավաչափություն։ Քիչ նշանակություն ունեցող արարք կատարած անձը կարող է ենթարկվել վարչական, կարգապահական, քաղաքացիական և այլ պատասխանատվության, այսինքն՝ աննշան արարքը կարող է համարվել իրավախախտում։ Որոշ քիչ նշանակություն ունեցող արարքներ կարող են համարվել անբարոյական զանցանքներ։
Իրավախախտումների այլ կատեգորիաներից և անբարոյական արարքներից հանցանքների սահմանազատում
Հանցանքները պետք է սահմանազատվեն իրավախախտումների այլ տեսակներից, որոնց համար պատասխանատվությունը նախատեսված է վարչական, աշխատանքային, հարկային և իրավունքի այլ ոլորտների նորմերով։
Նման բաժանումը կատարվում է նյութական և պաշտոնական հիմքերով։ Սահմանազատման նյութական հիմք է հանդիսանում հանցագործություններում իրավախախտումներից բացակայող հասարակական վտանգի առկայությունը, չնայած իրավախախտումները նույնպես վնասում են հասարակությանը, հակասոցիալական են, այդ վնասն իր բնույթով և աստիճանով շատ ավելի քիչ վտանգավոր է, քան հանցագործություններից առաջացած վնասը։ Հասարակական վտանգը բավականին հաճախ բնութագրող նշանները, որոնք թույլ են տալիս իրավախախտումից տարանջատել հանցագործությունը, ամրագրվում են քրեական օրենսգրքի համապատասխան նորմում։ Այս նշանները կարող են կրել ինչպես ֆորմալ, այնպես էլ գնահատման բնույթ։ Դա կարող է լինել պատճառված վնասի (նյութական կամ ֆիզիկական) որոշակի չափը, իրավիճակը, ժամանակը, հանցագործության վայրը, մեղքի ձևը, կատարված արարքի դրդապատճառների և նպատակների ցածր լինելը և այլն ։
Հանցանք և հանցագործություն
Հիմնական հոդված՝ Հանցագործություն
Հանցանքը պատմականորեն փոփոխվող սոցիալական և քրեաիրավական բացասական երևույթ է, որն իրենից ներկայացնում է այս կամ այն ժամանակահատվածում որոշակի տարածքում կատարված հանցագործությունների համակարգ ։
Հանցանքն իրենից առանձին հանցագործությունների մեխանիկական գումար չի ներկայացնում, դա առանձին սոցիալական երևույթ է, որը որոշվում է հասարակության մեջ գերիշխող տնտեսական, քաղաքական, գաղափարական և այլ պայմաններով։
Հանցավորության, հանցագործի անձի, հանցավորության կանխման միջոցների և մեթոդների, դրա դեմ պայքարի ուսումնասիրությամբ զբաղվում է սոցիալ-իրավական հատուկ գիտությունը՝ քրեաբանությունը։
Տես նաև
Կատեգորիա:Հանցագործություններ Կատեգորիա:Հանցագործություն Կատեգորիա:Քրեական իրավունք Կատեգորիա:Իրավունք
Կորելիա Անտելմինելի
Կորելիա Անտելմինելի (Coreglia Antelminelli), կոմունա Իտալիայի Տոսկանա մարզի Լուկայի գավառում։
Բնակչությունը կազմում է 4805 մարդ (2008 թվականի տվյալներով)։ Բնակչության խտությունը՝ 92 մարդ/կմ²։ Տարածքը՝ 53 կմ²։ Փոստային ինդեքս՝ 55032։ Հեռախոսային կոդ՝ 0583։
Կորելիա Անտելմինելին սահմանակից է Աբետոնե Կուտիլիանո, Բանյի դի Լուկկա, Բարգա, Բորգո ա Մոցանո, Ֆյումալբո, Գալիկանո, Պիևեպելագո համայնքներին։
Կոմունայի հովանավորն է Սուրբ Միքայել Հրեշտակապետը։ Տոնը նշվում է մայիսի 8-ին։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Մարսել Զաբիտցեր
Ակումբային կարիերա
Մարսել Զաբիտցերը ֆուտբոլով զբաղվել է վիեննական «Աուստրիա Վիեննա», Գրացեր և «Ադմիռա Վաքեր» ֆուտբոլային ակումբների ակադեմիաներում։ 2010 թվականի սեպտեմբերի 14-ին ավստրիական լիգայի շրջանակներում տեղի ունեցախ «Սանկտ-Պյոլտեն» ֆուտբոլային ակումբի դեմ խաղում «Ադմիրի կազմում» դուբլ է գրանցում ։ Սեպտեմբերի 24-ին «Լուստենաու 07» ֆուտբոլային ակումբի հետ խաղում խփում է ակումբի կազմում իր առաջին գոլը ։ 2011 թվականին Մարսելը օգնեց ակումբին հաղթել առաջին դիվիզիոնի մրցաշարն ու դուրս գալ բարձրագույն խումբ։ 2011 թվականի հուլիսի 16-ին ավստրիական Բունդեսլիգայի շրջանակներում տեղի ունեցած վիեննական «Ռապիդի» դեմ խաղում գրանցել է դուբլ ։ 2012 թվականի մարտի 7-ին «Կապֆենբերգ» ֆուտբոլային ակումբի դեմ խաղում Զաբիտցերը խփում է բարձրագույնխմբի առաջնությունում իր առաջին գոլը ։ Ապրիլի 28-ին «Վիներ Նոյշտադ» ֆուտբոլային ակումբի դեմ խաղում Մարսելը գրանցում է իր կարիերայի առաջին հետ տրիկը
2013 թվականի սկզբին Մարսել Զաբիտցերը տեղափոխվում է «Ռաիդ»։ Տրանսֆերի արժեքը կազմել է 350 հազար եվրո։ 2013 թվականի փետրվարի 17-ին վիեննական «Աուստրիա» ֆուտբոլային ակումբի դեմ խաղում իր նոր ակումբի համար գրանցում է դուբլ ։ Մեկ շաբաթ անց «Ռեդ Բուլ Զալցբուրգ» ֆուտբոլային ակումբի դեմ խաղում «Ռապիդի» համար գեղեցիկ գոլ է խփում ։
2014 թվականի մայիսի վերջին Մարսել Զաբիտցերն ընդունում է գերմանական «Լայպցիգ» ֆուտբոլային ակումբի հրավերը։ Տրանսֆերի արժեքը կազմել է 2 միլիոն եվրո։ Նա չորս տարվա պայմանագիր կնքելուց հետո վարձավճարով տրվում է զալցբուրգյան «Ռեդ Բուլ» ֆուտբոլային ակումբինբ։ Հուլիսի 19-ին իր նախկին ակումբի՝ «Ռապիդի» դեմ խաղում Մարսելը դուբլ է գրանցում՝ երկրորդ խաղակեսում փոխարինելով Շտեֆան Իլզանկերին ։ Մեկ շաբաթ անց «Վիներ Նոյշթադի» հետ խաղում կրկին գրավում է մրցակցի դարպասը ։
Վարձակալության ավարտից հետո Զաբիտցերը վերադառնում է «Լայպցիգ»։ 2015 թվականի հուլիսի 25-ին Երկրորդ Բունդեսլիգայի շրջանակներում անցկացվող «Ֆրանկֆուրտի» դեմ խաղում Մարսելը դուբլ է գրանցում ։ Հենց այդ խաղում էլ նոր ակումբի կազմում նա խփեց իր առաջին գոլը։
Միջազգային կարիերա
2012 թվականի հունիսի 5-ին Ռումինիայի և Ավստրիայի ազգային հավաքականների ընկերական խաղում, խաղալով ավստրիացիների թիմից, գրանցում է դուբլ ։ 2014 թվականի մայիսի 30-ին Իսլանդիայի ազգային հավաքականի դեմ խաղում Մարսելը կրկին գրավում է մրցակցի դարպասը ։
2016 թվականի ամռանը Մարսելը Ֆրանսիայում սպասվելիք Եվրոպայի առաջնությանը մասնակցելու հայտ է ստանում։ Մրցաշրջանում նա մասնակցեց Հունգարիայի, Պորտուգալիայի և Իսլանդիայի ազգային հավաքականների դեմ հանդիպումներին։
Արտաքին հղումներ
Կատեգորիա:Ֆուտբոլիստներ այբբենական կարգով Կատեգորիա:Գրաց քաղաքում ծնվածներ Կատեգորիա:Ավստրիայի հավաքականի ֆուտբոլիստներ Կատեգորիա:Ավստրիացի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի հարձակվողներ Կատեգորիա:ՈՒԵՖԱ Եվրո 2020-ի ֆուտբոլիստներ Կատեգորիա:Բավարիա Մյունխենի ֆուտբոլիստներ
Simple Plan
Simple Plan (Simple plan, թարգմանաբար` Պարզ Ծրագիր, նաև կրճատ` SP), կանադական ռոք-խումբ, որը ձևավորվել է 1999 թվականին Մոնրեալում։ Խմբի բոլոր մասնակիցները Քվեբեկ գավառում ծնված ֆրանկոկանադացիներ են։ Խումբն իր անունն ստացել է ի պատիվ 1998 թվականի «Պարզ ծրագիր» ֆիլմի։ Մինչև հիմա խումբը թողարկել է հինգ ստուդիական ալբոմ և երեք համերգային ալբոմ։ Կոմերցիոն առումով խմբի առավել հայտնի ալբոմներն են համարվում No Pads, No Helmets... Just Balls-ը և Still Not Getting Any...-ը, որոնցից յուրաքանչյուրը Հյուսիսային Ամերիկայում վաճառվել է մոտ երկու միլիոն օրինակով։ Simple Plan-ի ռելիզները զբաղեցրել են պատվավոր տեղեր ամբողջ աշխարհի հիթ-շքերթներում, իսկ երկրորդ ստուդիական ալբոմը՝ Still Not Getting Any...-ն, 10 լավագույն փոփ-փանք ալբոմների շարքում զբաղեցրել է 8-րդ տեղը։ Ընդհանուր առմամբ խումբը վաճառել է իրենց ալբոմների մոտ չորս միլլիոն օրինակ ԱՄՆ-ում և Կանադայում և ավելի քան 7,5 միլիոն ամբողջ աշխարհում։ 1999-2005 և 2011, 2013, 2015 թվականներին խումբը մասնակցել է Vans Warped Tour փառատոնին MxPx, Rancid, New Found Glory, The Offspring, Pennywise, Man Overboard և այլ հայտնի խմբերի հետ։ Խումբը նաև ելույթ է ունեցել Վանկուվերում՝ ձմեռային օլիմպիական խաղերի փակման արարողության ժամանակ։
Խմբի երգերը հիմնականում դեռահասների խնդիրների մասին են, քանի որ խմբի գլխավոր հանդիսատեսը հենց դեռահասներն են։
Simple Plan-ը հայտնի է իր բարեգործություններով․ խմբի անդամները պարբերաբար գումար են տրամադրում բարեգործական կազմակերպություններին։ 2005 թվականին խումբն ստեղծում է իր սեփական կազմակերպությունը՝ «Simple Plan Foundation»-ը։
Խմբի ձևավորումը
1993 թվականին դպրոցական ընկերներ Պյեր Բուվը և Չակ Կոմոն ստեղծեցին Stone Garden խումբը։ ref name="Reset History"> Այդ ժամանակ երաժիշտները դեռ 13 տարեկան էին։ 1995 թվականին նրանք իմացան, որ նման անվանումով խումբ արդեն գոյություն ունի և իրենց խումբը վերանվանեցին Roach։ Որոշակի դադարից և դրան հաջորդող վերամիավորումից հետո նրանք որոշեցին, որ նոր անունը իրենց չի բավականացնում և կրկին փոխեցին այն, այս անգամ անվանելով այն Reset։ Reset-ի կազմում մտնում էին վոկալիստ Բուվեն, թմբկահար Կոմոն, կիթառիստ Ֆիլիպ Ջոլիկոեչը և բասիստ Ժան Սեբաստյան Բուալոն։ Reset-ը համերգներով է հանդես եգել Կանադայում այնպիսի պանք-ռոք խմբերի հետ, ինչպիսին են MxPx-ը, Ten Foot Pole-ը Face to Face-ը, սակայն հետագայում այլ հաջողություններ չի ունեցել։ 1997 թվականին գրվում է առաջին No Worries ալբոմը։ Բուվեի հետ վեճի պատճառով Կոկոն որոշում է լքել խումբը և գնալ քոլեջ սովորելու։ Նրա տեղը զբաղեցնում է Ադրիան Ուայթը։ Շուտով Reset-ից դուրս է գալիս նաև Ժան Սեբաստյան Բուալոն և այդ պատճառով Բուվեն վոկալին զուգահեռ սկսում է նվագել բաս կիթառ։
2 տարի անց Կոմոն որոշում է թողնել ուսւոմը և սկսում էզբաղվել երաժշտությամբ։ Նա կապ է հաստատում իր հին դպրոցական ընկե Ջեֆ Ստինկոյի հետ, և նրանք միասին նոր նախագիծ են կազմում։Նորաստեղծ խմբին անհրաժեշտ էր երկրորդ կիթառհար և բեկ վոկալիս, այդ պատճառով երկար անհաջող փորձերից հետո խումբ է հրավիրվում Սեբաստիան Լեֆովրը, ով սովորել էր նւոյն դպրոցում, եղել էր Reset-ի մեծ երկրպագու և Կոմոյի ու Ստինկոյի հետ ապրել էր նույն տանը։Բայց խումբը ամեն դեպքում կարիք ուներ գլխավոր վոկալիստի։ Չակ Կոմոն հիշում է
"Այդ ժամանակ Պյեր Բուվեն նախկինի պես Reset-ի անդամ էր, սակայն միաժամանակ իրականացնել վոկալիստի և բասիստի գործառույթները նրան հոգնեցրել էր։Բուվեն պատմում է «Ես ուզում էի ամեն ինչ թողնել, վերադառնալ դպրոց և մոռանալ երաժշտության մասին։ Բայց մի օր երեկոյան Մոնրեալում ես հանդիպեցի Չակին Sugar Ray-ի համերգի ժամանակ և նա ասաց «Ես խումբ ունեմ և մեզ երգիչ է պետք»։ Ես գնացի այնտեղ և տեսա, թե ինչպես են ընթանում նրանց փորձերը, նրանց երգերը այնքան նոր էին և ժամանակակից, որ ես ասեցի, որ ինքս ինձ կտամ ևս մեկ հնարավորություն»։"
1999 թվականի վերջին Reset-ի երկրորդ No Limits ալբոմից հետո Բուվեն համաձայնեց հանդես գալ Չակ Կոմոյի նոր խմբում։
Չակի նոր կազմով խումբը նախկինի պես մնաց անանուն։ Խումբը պետք է շտապ անուն ընտրեր, որպեսզի հանդես գար առաջիկա համերգներին։ Խմբի պրոդյուսերը առաջակեց վերցնել 1998 թվականի «Պարզ ծրագիր» (անգ. A Simple Plan) ֆիլմի անունը։ Երաժիշտները հանեցին «a» մասնիկը և թողեցին ուղղակի «Simple Plan»։Խմբի անվանման առաջացման այլ տարբերակի համաձայն խմբի անդամները չէին ուզում իրենց ամբողջ կյանքը աշխատել գրասենյակում, այլ ցանկանում էին զբաղվել երաժշտությամբ և բացահայտել աշխարհը։ Եվ երաժշտական խումբը նրանց համար երազանքների իրականացման «պարզ ծրագիր» էր ։
Խմբի պատմությունը
2001 թվականին խումբը մասնակցել է Vans Warped Tour-ին, այդ ժամանակ խումբն արդեն ուներ հստակ ձևավորված ոճ։ Vans Warped Tour-ի շրջանակներում ունեցած հյուրախաղերի ժամանակ խումբը գրավեց հանդսատեսի ուշադրությունը և ձեռք բերեց իր առաջին երկրպագուներին։Այդ տարի խումբը զբաղվում էր առաջին ալբոմի ձայնագրմամբ և հիմնականում կենտրոնացած էր փոթ-փանք երաժշտության վրա։ Սակայն երաժիշտները բախվեցին մի խնդրի հետ․ոչ մի ընկերություն համաձայնություն չէր հայտնում աշխատել Simple Plan-ի հետ։ Սակայն շուտով խումբը հետաքրքրեց Coalition ընկերության նախագահներ Էրիկ Լոուրենսին և Ռոբ Լանին, նրանք խմբին օգնություն առաջարկեցին։Դրանից հետո, որոշ ժամանակ խումբը աշխատեс Coalition-հետ, բայց շուտով պայմանագիր կնքեց ամերիկյան լեյբլ Lava Records-ի հետ, որը հանդիսանում էր Arctic Records-ի դուստր լեյբլ։ Ձայնագրումը շարունակվեց Lava ընկերության աջակցությամբ և ավարտվեց 2002 թվականի սկզբներին։ Խմբի անդամներից բացի ձայնագրմանը մասնակցեցին այլ խմբերից հրավիրված երաժիշտներ․ Մարկ Խոպուսը Blink-182-ից, որը օգնեց "I ' d Do Anything" երգի ձայնագրմնաը, և Ջոել Մեդենը Good Charlotte-ից որ ձայանագրեց "You don' t Mean Anything" երգի վոկալային հատվածը։ Ալբոմի պրոդյուսերն էր Առնոլդ Լաննին։
2002 թվականի հոկտեմբերին Simple Plan-ը համատարած հայտնվեց ռադիոյում և MTV -ում "I' d Do Anything" երգով։Մոտավորապես նույն ժամանակ երաժիշտները հրավիրվցին  իրենց առաջին թոք-շոուին, այդ թվում ՝ "Spankin' New Bands", "Late Night With Conan O ' Brien" "Jimmy Kimmel Live!": Խմբի և ալբոմի հաջողությունը մեծացավ ի շնորհիվ թողարկած սինգլի և տեսահոլովակի և նրանք ձեռք բերեցին երիտասարդ երկրպագուների մեծ բանակ։ 2002 թվականին երաժիշտները ստացան նրանց առաջին մրցանակը՝ CASBY Award-ը "I' m Just a Kid" երգի համար սիրելի նոր տեսահոլովակը անվանկարգում։
2003 թվականի հունվարի 21-ին խումբը թողարկել է իր առաջին համերգային ալբոմը "Live in Japan 2002", ձայնագրված հատուկ Ճապոնիայի համար, 2002 թվականի սեպտեմբերին ունեցած ելույթներից մեկի ժամանակ։ 2003 թվականի նոյեմբերին լույս է տեսնում CD/DVD A Big Package for You-ն որը ստանում է պլատինե կարգավիճակ Կանադայում և ոսկե ԱՄՆ-ում և Ավստրալիայում։ Հաջորդ տարի խումբը այդ սկավառակի համար առաջադրվում է "Juno Awards" մրցանակի «Լավագույն տեսահոլովակ» անվանկարգում։
Still Not Getting Any… (2004-2006)
2004 թվականի հոկտեմբերին Simple Plan-ըթողարկել է իր երկրորդ ալբոմը՝ Still Not Getting Any...-ն որը ներառում էր Welcome to My Life, Shut Up!, Untitled (How Could This Happen to Me?), Crazy, Perfect World սինգլները։ Ալբոմի պրոդյուսերն էր Բոբ Ռոք, որն նախկինում  աշխատել էր այնպիսի խմբերի հետ, ինչպիսիք են Metallica-ն եւ Mötley Crüe-ը։ Still Not Getting Any... -ի շուկայում խթանման աշխատանքներով միմյանցից անկախ մասնակցում էին  Lava Records-ը և Warner Music Canada-ն։ Վերջինս զբաղվում էր վերջերս հայտնված  CD-ի և DVD-ի հիբրիդ հանդիսացող DualDisc ձևաչափով ալբոմի կրնկօրինակների տարածմամաբ։ Billboard ամսագրի հոդվածի համաձայն՝ Still Not Getting Any...-ն այդ ձևաչափով ստեղծված առաջին ալբոմն էր։
Չնայած նրան, որ նոր ալբոմի երգերը չէին հեռարձակվում ռադիոյով Still Not Getting Any… -ն շատ արագ հասավ հաջողության։ 2004 թվականին հոկտեմբերի 26-ից 31-ը ընկած ժամանկահատվածում Lava Records-ը վաճառեց ալոբոմի 13175 օրինակ և ալբոմը Nielsen SoundScan-ի ամենաշատ վաճառված նոր ալբոմների ցանկում գրավեց երկրորդ տեղը։ Հիթեր դարձան երկու զգացմունքային երգեր՝ Welcome to My Life-ը Crazy-ն։ ԱՄՆ-ում վաճառվեց միլլոնից ավելի օրինակ և ալբոմը Billboard 200-ը հիթ-շքերթում զբաղեցրեց 3-րդ տեղը։ Still Not Getting Any… -ն Կանադայում 4 անգամ ստացավ պլատինե կարգավիճակ, երկու անգամ Ավստրալիայում և մեկ անգամ ԱՄՆ-ում։ Ընդհանուր առմամբ ալբմոը ստացավ քննադատների դրական գնահատականին։ Տեսաբանները նշեցին, որ այն ավելի լավ է ստացվել քան դեբյուտային ''No Pads, No Helmets... Just Balls''-ը, որի շնորհիվ 2002 թվականին սկսեցին ուշադրություն դարձնել խմբի վրա, ինչպես նաև այն «խմբի համար չդարձավ ճիշտ ուղղությամբ ուղղակի քայլ, այլ նաև լավ քայլ ամբողջ փոփ-փանք ժանրի համար»։ Q ամսագրի գրախոսի կարծիքով, «հնարավոր չէ չհիանալ երաժիշտների վարպետությամբ»։ Still Not Getting Any․․․-ն առաջադրվեց «Juno Awards» մրցանակաբաշխությանը «Լավագույն ալբոմ» և «Լավագույն փոփ ալբոմ» անվանակարգերում։
Այդ նույն թվականին Simple Plan-ը նկարահանվեց «Փանք-ռոք կոտորած» սարսափ կատակերգությունում։ Հաջորդ տարի սկսվում է «Simple Plan Foundation» բարեգործական կազմակերպության գործունեությունը։
2005 թվականին Nickelodeon հեռւոստաընկերության կողմից անկացվող «Kids' Choice Awards»-ի մրցանակաբաշխության արարողության ժամանակ խումբը երգեց «Shut Up!» երգը, որպեսզի գովազդի նոր ալբոմը։ Still Not Getting Any... ալբմոը թողարկելուց հետո վերսկսեց ակտիվ համերգային գործունեությունը և կազմակերպեց համաշխարհային համերգային շրջագայություն. Որոշ համերգների ձայնագրություններ, 2005 թվականին տեղ գտան է MTV-Hard Rock Live համերգային ալբոմում։ Կանադայում ձայնասկավառակը ստացավ ոսկե կարգավիճակը, իսկ 2006 թվականին ADISQ-ը խմբին շնորհեց մրցանակ «Տարվա անգլալեզու ալբոմ» անվանակարգում։ Նույն տարում խումբը  «Juno Award»s-ի կողմից ստացավ մրցանակ «Երկրպագուների ընտրություն» անվանակարգում.
Simple Plan (2007-2009)
2006 թվականի փետրվարին, Still Not Getting Any... ալբոմի տարածման համար կես տարի ծախսելուց հեոտ խումբը դադարեցնում է համերգային գործունեությունը և շատ հազվադեպ է հանդես գալիս։ Հենց նույն թվականին Simple Plan-ը սկսում է աշխատել իր երրորդ ստուդիական ալբոմի վրա։ Ալբոմի ձայնագրումը սկսվեց Մոնռեալում, հուլիսի 15-ին, Piccolo ստուդիայում, որտեղ մինչ այդ ձայնագրվել էր Still Not Getting Any...-ն։ Ալբոմի գործիքավորումը տեղի է ունենում Մայամիում և Լոս-Անջելեսում։ Նոր ձայնասկավառակի աշխատանքները պաշտոնապես ավարտվեցին հոկտեմբերի 21-ին, սակայն հետո խումբը վերադարձավ ստուդիա, որպեսզի կրկին ձայնագրի «Generation» երգի մի հատվածը։ Ալբոմի պրոդյուսերներն էին Դեյվ Ֆորտմենը, Ֆլոյդ Նատանիել Հիլսը և Մաքս Մարթինը։ Հենց խմբի անունը կրողը ալբոմը թողարկվեց 2008 թվականի փետրվարի 12-ին, սակայն խումբը նոր երգերը ներկայացրել էր 2007 թվականի դեկտեմբերին, տոնական համերգների ժամանակ։
iAfrica-ին ևCalgary Herald-ին տված հարցազրույցներում Պիեռ Բուվյեն հայտարարեց, որ խումբը այդ պահին ինչ-որ նոր բան է ստեղծում, շատ ավելի լավը քան իրեցն նախկին ալբոմները և ավելացրեց, որ ալբոմը ունի ժանրային բազմազանություն։ «Այս ալբոմը ուղղակի երաժշտություն չէ, այն «մեր ստեղծագործական ձգտումների հաստատումն է»», հայտարարեցին խմբի անդամները ։
Ալբոմը տարածելու համար թողարկվեցին When I’m Gone, Take My Hand, Your Love Is A Lie և Save You սինգլները, որոնց հիման վրա հետագայում ստեղծվեցին տեսահոլովակներ։ Ինպես նաև մի խումբ անիմատորներ ստեղծեցին  I Can Wait Forever երգի մուլտիպլիկացիոն տեահոլովակ։ Save You երգի տեսահոլովակը նվիրված էր քաղցկեղով հիվանդ մարդկանց։ Դեռ 2007 թվականի հոկտեմբերի 27-ից ալբոմի խթանման համար When I’m Gone երգը հայտնվեց ռադիոկայաններում։ Հնգյակը թողեց իր փոփ-փանք ոճը  և ավելի մեծ ուշադրություն դարձրեց ալտերնատիվ ռոքին։ Allmusic-ի համաձայն Simple Plan-ը ինչպես այլ փոփ-փանք երաժիշտներ, երրորդ ալբոմում փորձարկեցին կամ ավելի մռայլ կամ ավելի պարային երաժշտություն։ Չնայած Simple Plan ալբոմը չդարձավ համաշխարհային բեստսելլեր, ինչպես No Pads, No Helmets...Just Balls և Still Not Getting Any...-ն, բայց ամեն դեպքում ձայնասակավառակը դարձավ պլատինե Կանադայում, որտեղ փոփ երգերի պահանջը դեռ մեծ էր։Ալբոմը պլատինե դարձավ նաև Բրազիլիայում և ոսկե Մեքսիկայում։ Ամերիկյան Billboard 200 հիթ-շքերթում Simple Plan-ը բարձրացավ 14-րդ հորիզոնական։Ալբոմում թողարկված սինգլներից առավել հաջողության հասան When I'm Gone երգը։
Ալբոմի տարածմանը նպաստելու համար Simple Plan-ը կազմակերպեց լայն շրջագայություն։ Համաշխարհային շրջագայությունից հետո, 2007 թվականի դեկտեմբերին խումբը մի քանի տոնական համերգներ ունեցավ։ 2008 թվականի հուլիսի 1-ին, Կանադայի օրը խումբը կազմակերպեց անվճար համերգ Աբրահամի հովտում՝ Քվեբեքում, հավաքելով շուրջ 150 000 ունկնդիրների։ 2008 թվականին խումբը մասնակցել է Cross Canada Tour-ին Faber Drive-ի Cute Is What We Aim For-ի և Metro Station-ի հետ։  Օգոստոսի 19-ին կայացավ Simple Plan-ի առաջին համերգը Ռուսաստանում։ Միջոցառումն անցկացվեց մոսկովյան Maximum ակումբում։ Աշնանը երաժիշտներ կազմակերպեցին եվրոպական շրջագայություն, որը ձգվեց գրեթե մեկ ամիս։ Շրջագայության շրջանակներում նրանք առաջին անգամ այցելեցին Էստոնիա և Լեհաստան։ Դեկտեմբերի սկզբին խումբը համերգներ ունեցավ Թել-Ավիվում և Դուբայում որպես քառյակ, քանի որ Դեվիթ Դերզյեն ստիպված էր բացակայել ընտանեկան հանգամանքներից ելնելով։ Բասիստի նրա դերը ժամանակավորապես իրականցնում էր Սեբաստիան Լեֆևրը։
2009 թվականին Simple Plan-ը առաջադրվում է «Juno Awards» մրցանակաբաշխության «տարվա խումբ» և «տարվա ալբոմ» անվանակարգերում։
Get Your Heart On! (2010—2012)
2010 թվականի հունիսին Simple Plan-ը մասնակցեց Bamboozle Road Show փառատոնին, որտեղ երաժիշտները ներկայացրեցին երգեր, որոնք ձայնագրվեցին ավելի ուշ։ 2010 թվականի օգոստոսին կվարտետY վերադարձել է ստուդիա և սկսել է արձանագրել նոր երգեր։ Ձայնագրությունը տևել է շուրջ չորս ամիս և ավարտվել նոյեմբերին։ Լոնգփլեի երգերի ձայնագրմանը մասնակցել են բազմաթիվ հայտնի երաժիշտներ՝ Ռիվերսը Weezer-ից, Նատաշա Բեդինգֆիլդը, Ք՛Նանը, Մերի Մեյը, Ջոել Մեդդենը Good Charlotte-ից, Ալեքս Հասկարտը All Time Low-ից, Մարկ Հոպուսը Blink-182-ից և այլն։ Նաև This Song Saved My Life երգի վերջին կրկներգը ձայնագրելու համար հրավիրվել էին Simple Plan-ի երկրպագուները։ Իչնպես ասել է Դեվիդ Դերոզյեն Simple Plan-ը փորձնական համանուն ալբոմ թողարկելուց հետո կրկին ցանկացավ վերադառնալ աշխույժ երաժշտությանը։ 2011 թվականին YouTube-ի իր պաշտոնական էջում խումբը տեղադրում է իր նոր երգերի դեմո տարբերակները։ Մարտի 30-ին Can't Keep My Hands Off You երգը հասանելի է դառնում iTunes-ից ներբեռնման համար։ Ապրիլի 20-ին խումբը հայտարարում է, որ նոր ալբոմի առաջին սինգլը լինելու է Jet Lag երգը, որի ձայնագրման համար հրավիրված է եղել բրիտանացի երգչուհի Նատաշա Բեդինգֆիլդը։ Երգը տարածելու համար պաշտոնական կայքում ստեղծվել է Jet Lag Airlines ծառայությունը որտեղ գտնվում էին թողարկվելի ալբոմի մասին լուրեր, երգերի բառերը, երգացանկերը տեսահոլովակներ և այլն։ Jet Lag սինգլը թողարկվում է ապրիլի 25-ին ։
Get your heart on անվանմամբ ալբմոը թողարվեց 2011 թվականի հունիսի 21-ին։ Ալբոմի պրոդյուերն էր Բրայան Խաուեսը։Ամբողջ ալբոմից թողարկվեց ընդամենը 4 սինգլ՝ Can't Keep My Hands Off you-ն, Jet Lag-ը, Astronaut-ը և Summer Paradise-ը։Այդ ալբոմով խումբը վերադարձավ ավելի լավատեսական հնչողության, առաջին երկու սկավառակների ոճով։Ալբոմը թողարկվելուց հետո արժանացավ երաժշտական քննադատների մեծ մասամբ դրական գնահատականին։ Allmusic-ից Էնդրյու Լիին գրեց, որ Get your heart on-ն  ոչ մի բանով չի զիջել խմբի առաջին ալբոմին։ Առաջին շաբաթվա ընթացքում, ԱՄՆ-ում վաճառվել է ալբոմի 9000 օրինակ։ Կանադայում հուլիսի 21-ից 29-ը ընկած ժամանակահատվածում վաճառվել է 13000 օրինակ և Neilsen SoundScan-ը ձայնասկառակաին շնորհել է նոր թողարկված ալբոմներից ԱՄՆ-ում ամենաշատ վաճառք ունեցողենրից եկրորդը տեղը։ Հետագայում, Կանադայի ձայնագրող ընկերությունների ասոցիացիանն Get Your Heart On! ալբոմին հանձնում է ոսկե սերտիֆիկատ, չնայած այլ երկրներում ձայանսկավառակը այդքան էլ մեծ հաջողություններ չգրանցեց։ Ամենից հաջողվածը դարձավ You Suck at Love երգը, որը կատարվել էր խմբի կողմից դեռ Bamboozle Road Show-ի ժամանակ և շնորհիվ կրկներգի արագ հատվածի երգը շատ հայտնի դարձավ Simple Plan-ի երկրպագուների շրջանակում ։
2011 թվականի հուլիսի 6-ից 30-ը խումբը մասնակցել է Warped Tour փառատոնին։ Աշնանը Simple Plan-ը շրջագայություն է կազմակերպում ԱՄՆ-ում, ալբոմը խթանելու համար։ Խմբի համերգների սկզբում ելույթ էին ունենում The Cab, Marians Trench և Forever the Sickest Kids խմբերը։ 2012 թվականի ամռանը՝ հուլիսին շրջագայություն է կազմակերպվում Կանադայում, ոին մասկացում էին All Time Low, Marianas Trench և These Kids Were Crowns խմբերը։ Սեպտեմբեր-հոկտեմբերի ասմիներին Simple Plan-ը ունենում է 4 համերգ Ավստրալիայում Tonight Alive և New Empire խմբերի հետ։ 2012 թվականի մարտին խումբը տարածում էր Get Your Heart On!-ը Եվրոպայում։ Այդ նույն տարվա ընթացքում խումբը կազմակերպում է համաշխարհային շրջագայություն, որ ձգվում է մինչև 2013 թվականը։
Taking One for the Team (2013)
2013 թվականի փետրվարի 6-ին Simple Plan-ը ստանում է Էլիզաբեթ II-ի ադամանդե տարելիցի մեդալները, իսկ 2014 թվականի սեպտեմբերի 21-ին YMCA Peace Medal (Médailles de la paix) մեդալը։
2013 թվականի սկզբին Պիեռ Բուվյեն «Musichel»-ին տված հարցազրույցի ժամանակ հայտարարում է նոր ստուդիական ալբոմի և նոր DVD-ի թողարկման մասին։ Նոյեմբերին խումբը տեղեկացնում է Get Your Heart On – The Second Coming! անվամբ մինի ալբոմի թողարկման մաիսն։ Նոր մինի ալբոմը թողարկվեց 2013 թվականի դեկտեմբերի 3-ին։ Ալբոմը ներառում էր Get Your Heart On! ալբոմի ձայնգրման ժամանակ ձայնագրված երգեր, որոնք ինչ-ինչ պատճառներով չէին ընդգրկվել ալբոմի մեջ։
Մինի ալբոմը թողարկելուց հետո Simple Plan-ը ժամանակավորապես դադարեցնում է ստոիդիական գործունեությունը և կազմակերպում է համերգային շրջագայություններ, որոնց շրջանակներում նրանք այցելում են Հարավային Ամերիկայի մի շարք երկրներ, Մեքսիկա, Ավստրալիա, Եվրոպա, Ռուսաստան, Իսրայել Հարավարևելյան Ասիա ։ Շրջագայությունների ավարտից հետո հնգյակը սկսում է նոր երգեր գրել։ Նոր երգերի ստեղծման վրա խումբը ծախսում է կես տարուց ավելի ժամանակ։ Չակ Կոմոյի խոսքերով, այդ ընթացքում խումբը գրել է 70-ից ավելի երգ։ Ինչպես նաև, նա հայտտարարեց որ Simple Plan-ը փորձում է գտնել սեսիոն երաժիշտների։ 2014 թվականի մարտին պարզվում է, որ ալբոմի ստեղծման համար խումբը համագործակցել է էլեկտրոփոփ դուետ 3OH!3-ի հետ։ Հետո հայտնի է դառնում, որ նոր նյութի վրա նաև աշխատել են Մարկ Հոպուսը և Ալեքս Հասկարտը։ 2014 թվականի հուլիսի 30-ին խումբը իր ֆեյսբուքյան էջում պաշտոնապես հայտարարեց որ երաժիշտները սկսել են երաժշտություն գրել նոր ալբոմի համար։ 5 ամիս հետո Ջեֆ Ստինկոն Twitter-ում հայտարարեց, որ Simple Plan-ը ալբոմում ձայնագրման համար երգերի ընտրման փուլում է։ 2015 թվականի մարտի 1-ին Simple Plan-ը սկսեց առաջին երգի ձայնագրությունը Լոս Անջելոսի ստուդիաներից մեկում։Փետրվարին խումբը ստուդիայում որոշ երգեր ձայնագրեց 5 Seconds of Summer խմբի հետ։ Ալբոմի պրոդյուսերն եղավ Հովարդ Բենսոնը։ Նախատեսվում էր որ սկավառակի ձայնագրումը կտևի 3 ամիս և 5-րդ սոտւդիական ալբոմը կթողարկի 2015 թվականի կեսերին։ Հունիսի 25-ին թողարկվեց Saturday սինգլը։ Օգոստոսին 28-ին որպես սինգլ թողարկվում է Boom-ը,  սեպտեմբերի 18-ին ՝ I Don't Wanna Be Sad-ը, հոկտեմբերի 16-ին ՝ I Don't Wanna Go to Bed: Սեպտեմբերի 17-ին Չակը իր Թվիթերյան էջում հայտարարու էր, որ Saturday երգը չի ներգրավվելու ալբոմի մեջ։ Հունվարի 23-ին սկսվում են Opinion overload երգի տեսահոլովակի նկարահանումները, որը դառնում է ալբոմի վերջին չորրորդ սինգլը։ Opinion overload սինգլը թողարկվեց 2016 թվականի փետրվարի 5-ին։
2015 թվականի ապրլին, կանադացի երգչուհի Անդերի հետ խումբը MuchMusic հեռուստաալիքով ելույթ ունեցեվ ՖԻՖԱ-յի կանանց աշխարհի առաջնության Trophy Tour-ի ժամանակ։ Հնգյակը ամռանը նաև ձայնագրեց սաունդթրեք կանադական «Շունը, որ դադարեցրեց պատերազմը»  ֆիլմի համար։ 2015 թվականի ամռանը Simple Plan-ը մասնակցեց Vans Warped Tour'15  ֆեստիվալին, որի ժամանակ խումբն ունեցավ 40 համերգ։
2015 նոյեմբերի 30-ին հայտարվեց նոր հինգերորոդ ստուդիական ալբոմի թողարկման ամսաթիվը նրա անունը ու ցույց տրվեց ալբոմի շապիկը։ Նոր ստուդիական ալբոմը որը կոչվում էր Taking One for the Team թողարկվեց 2016 թվականի փետրվարի 19-ին ։
Simple Plan foundation
Simple Plan խմբի անդամները ի սկզբանե զբաղվում էին բարեգործությամբ և գումաներներ տրամադրում այնպիսի հայտնի կազմակերպությունների ինչպիսին են MTV Asia Aid, MADD (Mothers Against Drunk Driving) RAAADD (Recording Artists, Actors, and Athletes against Drunk Driving) և Make-A-Wish Foundation֊ը ։ Սակայն խմբի անդամները վստահ չէին, թե ուր են գնում իրենց գումաները և այդ պատճառով հիմնեցին իրենց սեփական բարեգործական կազմակերպությունը՝ Simple Plan Foundation: Կազմակերպությունը կենտրոնացած է դեռահասների խնդիրների վրա՝ սկսած ինքնասպանությունից մինչև աղքատություն և թմրամոլություն։ 2005 թվականի դեկտեմբերի 9֊ի դրությամբ կազմակերպությունը հավաքել էր 100 հազարից ավելի դոլլար։ 2008 թվականի հունիսին  խումբը հայտարարեց որ գումարը կփոխանցվի հիվանդ և աղքատ ընտանիքներով և երեխաներով զբաղվող կազմակերպություններին։ Այդպիսի կազմակերպութոյւններից էին Children's Wish Foundation of Canada-ը, Kids Help Phone-ը, War Child Canada-ն, College Beaubois-ը, The Lighthouse-ը, Children And Families-ը  և այլն։ 2011 թվականի մարտի 15֊ին, Ճապոնիայում տեղի ունեցած ինը բալանոց երկրաշարժից հետո Simple Plan-ը հայտարարեց, որ պատրաստվում է հավաքել 10 հազար դոլլար Ճապոնիայի Կարմիր Խաչի համար։ Նշված գումարը հավաքելու համար խումբը վաճառքի հանեց հատուկ ֆիրմային շապիկներ խմբի լոգոյով։ Մեկ շապիկը արժեր 20 դոլլար ։
2012 թվականի մայիսին MTV EXIT֊ի կազմակերպած համերգին խումբը հեդլայներ էր, որպեսզի կարողանար հանդիսատեսի ուշադրությունը դարձնել դեպի մարդկանց առևտրինն և ժամանակակից սրրկությանը Վիետնամում։ Այդ համերգին խումբը ներակայացնում էր  նոր տեսահոլովակ «This Song Saved My Life»  երգի համար ։ Տեսահոլովակի ռեժիսորն էր Էշ Բոլանդը։ Հնգյակը  նաև նկարահանվեց MTV EXIT-ի կողմից արտադրվող հատուկ վավերագրական ֆիլմում։ 2012 թվականին տպագրվում է «Simple Plan: The Official Story» գիրքը, որից ստացած ամբողջ հասույթը փոխանցվում է Simple Plan Foundation-ին բարեգործության համար։ Այդ նույն թվականին խումբը ստանում է «Allan Waters Humanitarian Award» մրցանակը կազմակերպության բարեգործական գործունեության համար։
Simple plan-ը և Սկուբի-Դուն
Խումբը սերտորեն կապված է Սկուբի Դու սերիալ-մուլտֆիլմի հետ։ Մասնավորապես 2002 թվականին խումբը ձայնագրել է «What's New, Scooby-Doo?» ներածական ստեղծագործությունը «Ի՞նչ նորություն կա, Սկուբի Դու» սերիալլի համար։ Բացի այդ խումբը մանսկացել է նաև «Simple Plan և Անտեսանելի խելագարը» (Simple Plan and the Invisible Madman), սերիայում, որտեղ հնչել են խմբի You Don't Mean Anything և The Worst Day Ever երգերը ։ Եվս մեկ երգ I'd Do Anything  հնչել է  «Կանաչ, ժլատ առեղծվածային արղիը» սերիայում։ Նոր մուլտսերիալի թողարկման համար ստեղծվեց 3 րոպեանոց պրոմովիդեո Simple Plan֊շ-ի հետ, որում նրանք նվագում էին What's New, Scooby-Doo? երգը ։
2002 թվականին No Pads, No Helmets... Just Balls ալբոմի Grow Up երգը դարձավ «Սկուբի Դու» լիամետրաժ ֆիլմի սաունդթրեքը։ 2 տարի անց «Սկուբի դու և հրեշը Մեքսիակում» ֆիլմի սաունդթրեքի համար խումբը ձայնագրեց Don’t Wanna Think About You երգը։ Ֆիլմի համար նկարահանվեց տեսահոլովակ, ըստ որի սյուժեի  խմբի բոլոր անդամները փորձում էին հասնել «գաղտնիքների մեքենային»  որպեսզի կարողանան գնալ «Սկուբի դու և հրեշք Մեքսիակում» ֆիլմի պրեմիերային։ Տեսահոլովակում նկահարնվել էին ֆիլմի դերասանները իրենց կերպարների տեսքով :
Համաշխարհային ցուցահանդես (1873)
Համաշխարհային ցուցահանդես 1873 թվական (Weltausstellung 1873), համաշխարհային ցուցահանդես, որը տեղի է ունեցել 1873 թվականին Վիեննայում։ Այն թվով հինգերորդն էր, և առաջինը, որ անցկացվում էր Անգլիայի ու Ֆրանսիայի սահմաններից դուրս։ Հաբսբուրգյան միապետությունը հույս ուներ, որ ցուցահանդեսը նոր զարկ կհաղորդի երկրի մոդեռնացմանը և կամրապնդի քաղաքացիների ինքնագիտակցումը Պրուսիայի ու Իտալիայի դեմ պատերազմներում տանուլ տալուց հետո։
Հրապարակ
Ցուցահանդեսի արտառոց իրերից էր ջարդված վերելակը, որը գործարկել են ցուցահանդեսի բացումից երկու շաբաթ առաջ` 1873 թվականի հոկտեմբերի 19-ին։ Վերելակի նախնական գործարկման ժամանակ նրա խողովակներից մեկը պայթել էր, և վերելակը մնացել էր նույն տեղում ։
Կենտրոնական տաղավարը և ցուցահանդեսի խորհրդանիշը երկաթից և ապակուց ռոտոնդոն էր, որն ուներ չորս մուտք։ Այն կանգուն է մնացել մինչև 1937 թվականը, չնայած տանիքից անձրևաջուրը մշտապես կաթում էր հենց ցուցահանդեսի սկզբից ։ Մնացած բոլոր ծառայողական շինությունները կառուցվել էին պատմականության (Historismus) ոճով, իսկ միջազգային ավանում մասնակից երկրները տաղավարներ էին պատրաստել իրենց ազգային կոլորիտով ։ Քաղաքացիական բնակելի տների ու նրանց ինտերիերի օրինակներ էին ներկայացրել Ավստրիան, Հոլանդիան և Նորվեգիան։ Եղել են նաև աֆրիկյան հյուղակներ և Եգիպտոսի փոխարքայի շքեղ պալատի կրկնօրինակները ։ Այս ցուցահանդեսում մասնակցություն են ունեցել եվրոպացիների համար էկզոտիկ համարվող Աֆրիկայի երկրները և Ճապոնիան։ Ինտերնացիոնալ ոճով առանձին տաղավարների ընդհանուր թիվը հասել է 194-ի։
Ցուցահանդես
Ցուցահանդեսն ընդհանուր առմամբ բաժանված էր 26 խմբի և 17 բաժանմունքի` կապված ցուցանմուշների ճոխության հետ ։ Բացի ինդուստրիալ առարկաներից` ներկայացված էր նաև կիրառական արվեստի ընդհանուր տեսականի, գյուղատնտեսական նորույթներ, ազգային կոլորիտ` կերակրատեսակներ, ճարտարապետություն, մասնակից երկրների ապրելակերպ ։ Առանձին տաղավարում ներկայացված էր բանվորուհիների պատմություններ ։
Մասնակիցների համար նախատեսված մեդալները առանձնահատուկ արժեք չունեին, սակայն համարվում էին գերազանցության ու մոտիվացիայի նշան։ Միջազգային ժյուրին բաղկացած էր 956 անդամից։ Պատվավոր դիպլոմներով պարգևատրման արարողությունը կայացել է 1873 թվականի օգոստոսի 18-ին Վիեննայի կրկեսաբեմում ։ Մասնակիցներին հանձնվել է 25.572 մեդալ։ Մեդալների դիզայնի հեղինակներն էին Յոզեֆ Սիզարը և Ռուդոլֆ Վեյերը ։
Ցուցահանդեսին զուգընթաց կայանում էր հեղինակային իրավունքին նվիրված համաժողով ։
Հասարակություն
Ավստրիայի մայրաքաղաք էին ժամանել դիվանագետներ, ում հանձնարարված էր ձևակերպել երեք միապետների դաշինքը ։ Ցուցահանդեսի վեց ամիսների ընթացքում այնտեղ այցելել են 33 ղեկավար, 13 գահաժառանգ և 20 արքայազն ։ Ներկա է եղել նաև ճապոնական կառավարական ներկայացուցչությունը։
Լրագրողների շրջանում մեծ հետաքրքրություն է առաջացրել Վիեննայում պարսից Նասր ադ Դին Շահի հայտնվելը, ով տեղավորվել էր Լաքսենբուրգի պալատում ։ Վիեննական թերթերը շահի մասին հեգնանական անդրադարձ էին կատարել։ Իր գնալուց հետո շահը չէր վճարել ռեստորանների ու ոսկերչական խանութների բաց հաշիվները, քանի որ արևելյան աշխարհընկալման համաձայն` դա համարել էր նվեր և հյուրասիրության նշան ։ Շահի գնալուց հետո Լաքսենբուրգի պալատում նրան տրամադրված սենյակները վերանորոգման կարիք են զգացել։
Արդյունքներ
Համաշխարհային ցուցահանդեսը ազդել է Վիեննայի ուբանիզացման գործընթացին։ Գրեթե կրկնակի ընդարձակվել է տրանսպորտային, երկաթուղային հաղորդակցությունը, անցկացվել են մետրոյի նոր գծեր, փոխվել է Դանուբի հունը, որպեսզի դադարեցվի քաղաքի ծայրամասի` գետի ջրերով ողողումը, ուր հին խրճիթների փոխարեն նոր տներ են կառուցել։ Շատ փողոցներ վերանվանվել են` ի պատիվ ցուցահանդեսի։ Արևելքի ու Ասիայի լավ փոխհարաբերություններ հաստատելու շնորհիվ հիմնվել է Արևելքի թանգարանը, ինչպես նաև Արդյունաբերության ու կոմերցիայի տեխնիկական թանգարանը (այժմ` Կիրառական արվեստի թանգարան)։
Համաշխարհային ցուցահանդեսի շինություններից ներկայումս գրեթե ոչինչ չի պահպանվել։
Արտաքին հղումներ
Կատեգորիա:Համաշխարհային ցուցահանդեսներ Կատեգորիա:Վիեննայի պատմություն
Erste Bank
Erste Group Bank AG-ն, որը մասնագիտացած է մանրածախ բիզնեսի և փոքր ու միջին ձեռնարկություններին ֆինանսական ծառայություններ մատուցելու գործում, ունի ավելի քան 50.000 աշխատակից և 8 երկրներում (Ավստրիա, Չեխիա, Սլովակիա, Ռումինա, Հունգարիա, Խորվաթիա, Սերբիա և Ուկրաինա) ավելի քան 3200 մասնաճյուղ ։
Ձևավորման և զարգացման պատմություն
Նապոլեոնյան պատերազմների դժվար տարիներից հետո Ֆրանց I կայսրը մտադրություն է հայտնում, որ Գերմանիայի և Մեծ Բրաիտանիայի նմանությամբ Ավստրիայում նույնպես ձևավորվեն խնայողական դրամարկղեր։
Առաջինն ով որոշում է կազմակերպել այդ գործը Վիեննայի Սուրբ Լեոպոլդ եկեղեցու վանահայրն Յոհան Վապտիստ Վեբերն էր։ 1819 թվականին նա հիմնում է Verein der Ersten österreichischen Spar-Casse բանկային հաստատությունը, որի առաջին մասնաճյուղը բացվում է նույն թվականի հոկտեմբերի 4-ին ։
1993 թվականին, բանկերի մասին օրենքի փոփոխության համաձայն, ընկերությունը ձևափոխվում է՝ դառնալով Die Erste österreichische Spar-Casse-Bank AG անվանումով բաժնետիրական ընկերություն, կրճատ՝«Erste Bank» :
Նախկին հոլդինգը (AVS) ընդհանուր առմամբ փոխում է իր անվանումը Die Erste österreichische Spar-Casse Anteilsverwaltungssparkasse (AVS) և հաճախ կրճատ անվանվում որպես «Erste Group»: 2003 թվականին AVS-ի հիմքի վրա ստեղծվում է DIE ERSTE österreichische Spar-Casse Privatstiftung-ը ։
Միաձուլումը GiroCredit- ի հետ
1997 թվականից սկսած ժամանակահատվածում, երբ DIE ERSTE-ն թարմացնում է իր ռազմավարությունը, որպեսզի Կենտրանական և Արևելյան Եվրոպայում մանրածախ բիզնեսով զբաղվի, ընկերության հաճախորդների բազան 600 հազարից աճում է մինչև 17 միլիոնի։ Դա առավելապես տեղի է ունենում մածաթիվ միաձուլումների և ձեռքբերումների արդյունքում, որոնցից ամենամեծը 1997 թվականին GiroCredit բանկի հետ միաձուլումն էր ։
1997 թվականի հունիսի 27-ի դրությամբ Die Erste-ին միաձուլման արդյունքում միանում է GiroCredit-ը։ Die Erste-ն և AVS-ը ձեռք են բերում Anteilsverwaltungssparkasse Zentralsparkasse-ի բաժնետոմսերի 51,1 %-ը, որը գումարվում է դրանց տնօրինության տակ նախապես գտնվող 26 % բաժնետոմսերի փաթեթին ։
Ժառանգման ակտի միջոցով Die Erste-ն դառնում է GiroCredit-ի բոլոր իրավունքների և պարտավորությունների տնօրինողը։ Միաձուլումը հավանության է արժանանում Die Erste-ի բաժնետերերի ընդհանուր ժողովի կողմից 1997 թվականի օգոստոսի 21-ին և իրավական ուժ է ստանում 1997 թվականի հոկտեմբերի 4-ին ձեռնարկությունների ռեգիստրում գրանցվելուց հետո։ Միևնույն ժամանակ Die Erste österreichische Spar-Casse - Bank AG-ն անվանափոխվում է Erste Bank der Oesterreichischen Sparkassen AG-ի ։
Erste Group-ի նոր կառուցվածք
Ընկերությունում նոր կառուցվածք ունենալու անհրաժեշտություն զգացվեց Կենտրոնական և Արևելյան Եվրոպայում ընդլայնվելու արդյունքում։ 2008 թվականի օգոստոսի 9-ին ստեղծվեց Erste Group Bank AG հոլդինգը, որում դուստր ձեռնարկության իրավունքներով ներառվեց Erste Bank der österreichischen Sparkassen AG-ն, ինչպես նաև կենտրանական ու արևելաեվրոպական բանկերի մասնաճյուղերը։
Ծանոթագրություններ
Կատեգորիա:Ավստրիայի բանկեր Կատեգորիա:Բանկեր այբբենական կարգով
Նիղդե
Նիղդե (Niğde — արտասանվում է «Նիյդե»), քաղաք Թուրքիայի հարավային մասում, Նիղդեի մարզում։ 2012 թվականի տվյալներով կազմում է 118 186 մարդ, իսկ արվարձանային գյուղերի հետ միասին՝ 99 308: Կենտրոնի բարձրությունը կազմում է 1300 մետր։
Քաղաքը շրջապատված է Մելենդիզ և Պոզանտի հրաբխային լեռներով։
Պատմություն
Մինչ 1923 թվականը, բնակչության զգալի մասը կազմել են հույները։
Քաղաքում է ծնվել հույն հայտնի մտածող Պրոդրոմոս Բոդոսակիսը (1891—1979):
1950- 1960-ական թվականներին Նիղդեն վերաբնակեցվել է Բուլղարիայից և Հունաստանից ներգաղթած թուրքերով։
Ծանոթագրություններ
Կատեգորիա:Թուրքիայի քաղաքներ Կատեգորիա:Համաշխարհային ժառանգության նախնական ցանկ Կատեգորիա:Համաշխարհային ժառանգություն Թուրքիայում Կատեգորիա:Կապադովկիա Կատեգորիա:Նիղդեի մարզի բնակավայրեր
Գնիշին ձոր
Գնիշին ձոր, ձոր, ձորահովիտ, կիրճ Երևանի նահանգի Շարուր-Դարալագյազի գավառում։ Այժմ Գնիշիկի ձոր, Եղեգնաձորի շրջանում ։
Հնագիտական պեղումներ
Հնագիտական պեղումներ, հին հուշարձաններ՝ հնություններ գտնելու համար պեղելով կատարվող հնագիտական աշխատանքներ։ Դարերի ընթացքում մարդու կացարանի շուրջը գոյանում են հողի շերտեր, որոնցում պահպանվում են անցյալի հետքեր՝ ամեն տեսակ աղբ, հագուստի, սննդի մնացորդներ, կոճակներ և այլն։ Դա հողի «մշակութային շերտն» է։ Ողջ Երկրի վրա հնագետ-գիտնականները կատարում են պեղումներ։ Հողի մեջ հաճախ գտնում են ոչ միայն հինավուրց առանձին իրեր, այլև անցյալում հարուստ և աշխույժ քաղաքների ավերակներ։ Բազմաթիվ հնավայրեր կան նաև Հայաստանի տարածքում, որոնց պեղումներն սկսվել են 19-րդ դարի 70-80-ական թվականներին։ Այժմ արդեն պեղված են և շարունակվում են պեղվել քարի դարի և մետաղների դարերի, ինչպես նաև միջնադարի բազմաթիվ դամբարանադաշտեր, հնագույն բնակավայրեր, բերդեր և հնագիտական այլ հուշարձաններ։ Հնագիտական պեղումների շնորհիվ ապացուցված է, որ Հայկական լեռնաշխարհը մարդու բնակության հնագույն կենտրոններից և մարդկային քաղաքակրթության օրրաններց մեկն է։ Հնում, երբ մարդը մահանում էր, նրա գերեզմանում դնում էին զենքեր, ուտելիք, բազմապիսի զարդեր, ամաններ։ Պատահում էր՝ գերեզմանի վրա հողե բարձր թումբ էին սարքում, և այն դառնում էր դամբարանաբլուր։ Հնագիտական պեղումները ժամանակակից պատմաբաններին օգնում են իմանալու, թե ինչպես են ապրել մեր նախնիները։ Հնավայրերի պեղումներից արժեքավոր են Լճաշենի, Շենգավիթի, Մեծամորի, Էրեբունիի, Կարմիր բլուրի, Արմավիրի, Գառնիի, Դվինի, Անիի, Ամբերդի և այլ հնավայրերի պեղումները ։
Գնիշին ձոր
Ծանոթագրություններ
Կատեգորիա:Հայկական լեռնաշխարհի ձորեր
Գզրավեր
Գզրավեր, գյուղատեղի Հայաստանի Գուգարքի շրջանի, Մարգահովիտ (Համզաչիման) գյուղից 2 կմ հյուսիս-արևմուտք։ Ավերակները համարյա անհետացած են։
Ավանդություն
Ասում են, թե այս ավերակների տեղում առաջ գյուղ է եղել, որն ունեցել է շատ դաժան մի գզիր։ Հարկ հավաքելիս, զորակոչի կանչելիս և ուրիշ առիթներով գզիրը այնքան է նեղում գյուղացիներին, որ նրանք ստիպված թողնում են իրենց տունն ու տեղը և հեռանում գյուղից։ Ժամանակ անց, երբ գզիրը ծերանում է և զգում, որ մեռնելու օրերը մոտեցել են, որոշում է նորից սարսափ ազդել գյուղացիներին։ Կանչում է գյուղի քահանային, հաղորդություն ընդունում և պատվիրում նրան՝ մեռնելուց հետո իրեն թաղելու փոխարեն կախ տալ մի բարձր ծառից։ Երբ գզիրը մեռնում է, քահանան կատարում է նրա պատվերը։ Մոտակա գյուղերի բնակիչները տեսնելով ծառից կախված գզիրին, ուրախանում են և հավաքվելով նրա դիակի շուրջը՝ պար են բռնում ու երգ ասում։ Այդ ժամանակ ծառի մոտով անցնելիս է լինում մովրովը։ Նկատելով կախված գզրին և կարծելով, որ գա գյուղացիների արածն է, նա հրամայում է այրել գյուղը։ Մովրովի հրամանը անմիջապես կատարվում է։ Դրանից հետո գյուղատեղի ավերակները կոչվում են Գզրավեր   ։
Ծանոթագրություններ
Կատեգորիա:Լոռվա մարզի բնակավայրեր
Հնդկացի (համաստեղություն)
Հնդկացի, համաստեղություն երկնքի հարավային կիսագնդում՝ Կռունկ, Տուկան, Օկտանտ, Սիրամարգ, Հեռադիտակ, Մանրադիտակ համաստեղությունների միջև։ Ամենապայծառ աստղը երրորդ աստղային մեծության է։ Հյուսիսային միջին լայնություններից մասամբ երևում է միայն աշնանը։
Թերթաքարերն Էստոնիայում
Թերթաքարը ռազմավարական էներգետիկ ռեսուրս է, որը տալիս է Էստոնիայի համախառն ներքին արդյունքի մոտ 4%-ը։ Թերթաքարային արդյունաբերությունն Էստոնիայում աշխարհում ամենազարգացածներից է ։ 2012 թվականին երկրում թերթաքարային արդյունաբերությունում աշխատել է 6500 մարդ, ինչը կազմում է երկրի ողջ աշխատուժի մոտ 1%-ը։ Աշխարհի երկու ամենամեծ թերթաքարով աշխատող էլեկտրակայաններն այս երկրում են։ 2012 թվականին արդյունահանվող թերթաքարի 70%-ն օգտագործվում է էլեկտրաէներգիայի արտադրության համար, որը կազմում է Էստոնիայում արտադրվող էլեկտրաէներգիայի մոտ 85%-ը։ Արդյունահանվող թերթաքարի ավելի փոքր մասն օգտագործվում է թերթաքարային սինթետիկ նավթ արտադրելու համար, ինչը բավական է, որ Էստոնիան լինի երկրորդ ամենաշատ թերթաքարային նավթ արտադրող երկիրն աշխարհում, Չինաստանից հետո։ Բացի այդ, թերթաքարային նավթը և նրանից պատրաստված արտադրանքը Էստոնիայում օգտագործում են ցեմենտի արդյունաբերությունում որպես հումքային նյութեր։
Էստոնիայում կան 2 տեսակի թերթաքարեր, որոնք երկուսն էլ նստվածքային ապարներ են, կազմավորված Օրդովիկյան երկրաբանական դարաշրջանում ։ Գրաֆոլիտիկ արգիլիտն ամենամեծ ռեսուրսն է, բայց իր օրգանական ծագման պատճառով նրա մեջ պարունակությունը համեմատաբար ցածր է, և այն չի արդյունահանվում։ Մյուսը կուկերսիտն է, ինչն արդեն հարյուր տարի է արդյունահանվում է և ակնկալվում է, որ այն կբավականացնի ևս 25 տարի։ 2012 թ.-ի վերջում կուկերսիտի ողջ ռեսուրսները 4.8 միլիարդ տոննա էր, որից մինչև 650 միլիոն տոննան վերականգնվող էր։ Կուկերսիտի պաշարներն Էստոնիայում ամբողջ թերթաքարերի պաշարների 1.1%-ն են կազմում։
Հղումներ
Կատեգորիա:Թերթաքար
Կոյա սան
Կոյա սան (高野山), լեռ Ճապոնիայի Վակայամա պրեֆեկտուրայում՝ Օսակայից դեպի հարավ ։
Լեռան վրա գտնվում են բազմաթիվ տաճարներ և բուդդայական սինգոն դպրոցի վանքեր ։ Առաջին տաճարը 819 թվականին կառուցել է սինգոն դպրոցի հիմնադիր բուդդիստ կուսակրոն Կուկայը՝ ութ լեռնային գագաթների միջև՝ 800 մետր բարձրության վրա գտնվող հովտում։ Այսօր այնտեղ են գտնվում մոտ հարյուր վանքեր, որոնք ուխտավորներին նաև գիշերակաց են առաջարկում։ Լեռան վրա գտնվում են հետևյալ հայտնի տաճարները և վանքերը ՝
Լեռան վրա է գտնվում նաև Տոկուգավա տոհմի ընտանեկան դամբարանը, որը կառուցվել է երրորդ սյոգուն Տոկուգավա Իեմիցուի կողմից, տոհմի սյոգուններից այս դամբարանում ոչ ոք թաղված չէ։
Կոյա սանից սկիզբ է առնում դեպի սինտոիստական Կումանո Հոնգու թայսյա (熊野本宮大社),、Կումանո հայաթամա թայսա (熊野速玉大社) և Կումանո նատի թայսյա (熊野那智大社) սրբավայրեր տանող Կումանո կոդոյի ուխտագնացության հնագույն ուղին։
Դեպի լեռը տանում է «Նանկայ Էլեկտրիկ» ընկերության երկաթուղային ճյուղը Նամբայի կայարանից Օսակա, մինչև լեռան հիմքի մոտ Գոկուրակուբասի կայարան (極楽橋駅): Կաբելային երկաթուղին հինգ րոպեում ուղևորներին բարձրացնում է լեռան գագաթ։
Արտաքին հղումներ
Կատեգորիա:Համաշխարհային ժառանգություն Ճապոնիայում Կատեգորիա:Ճապոնիայի լեռներ Կատեգորիա:Ուխտագնացության վայրեր Կատեգորիա:Կինկի տարածաշրջան
Հնչերանգ
Հնչերանգ, մարդկային ձայնի հիմնական տոնի, տևողության, ուժգնության, դադարի, տեմբրի և այլ բաղադրիչների դրսևորումների ամբողջությունն է։ Ըստ ամերիկյան և եվրոպական լեզվաբանների՝ հնչերանգը միայն մեղեդիի (հիմնական տոնի)փոփոխությունն է։ Առանց հնչերանգի բացառվում է անմիջական լեզվական ամեն մի հաղորդակցում։ Յուրաքանչյուր լեզվի հնչերանգի համակարգը սերտորեն կապված է այդ լեզվի շարահյուսական առանձնահատկությունների հետ։ Քանի որ առանց հնչերանգի չկա հնչադասություն (ֆրազ), ուստի հնչերանգիի առաջին և հիմնական շարահյուսական գործառությունը հնչադասակազմությունն է, երբ լեզվական տարբեր միավորներ կապակցվում են հնչյունական, իմաստային և հաղորդակցայիև մեկ ավարտված միավորի մեջ. երկրորդը շարահյուսական իմաստատարբերակիչ գործառությունն է, երբ միևնույն շարահյուսական կառուցվածքի դեպքում, հնչերանգի որևէ բաղադրիչի (կամ մի քանի բաղադրիչների) փոփոխությամբ, հնարավոր է արտահայտել հաղորդակցային տարբեր իմաստներ՝ հարցում, հաստատում, բացականչում (ինչպես՝ «Ցո՞ւրտ եղանակ է», «Ցուրտ եղանակ է», «Ցո՜ւրտ եղանակ է»)։ Հնչերանգի ամենաէական բաղադրիչը հիմնական տոնն է, մեղեդին, նրա զանազան դիապազոնները (ձայնատիրույթները)։
Կատեգորիա:Երաժշտական ձայնագիտություն Կատեգորիա:Երաժշտական ձայներ